U-I-299/05
Natisni
Opravilna št.:
U-I-299/05
Datum odločitve:
11. 9. 2007
ECLI:
ECLI:SI:USRS:2007:U.I.299.05
Akt:
Uredba o državnem lokacijskem načrtu za avtocesto na odseku Slivnica – Draženci (Uradni list RS, št. 73/05)
Izrek:
Pobuda za začetek postopka za oceno ustavnosti in zakonitosti Uredbe o državnem lokacijskem načrtu za avtocesto na odseku Slivnica – Draženci (Uradni list RS, št. 73/05), kolikor ureja območje Občine Hajdina, se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Viktor Markovič, Hajdina
Datum vloge:
28. 10. 2005
Vrsta odločitve:
sklep
Vrsta rešitve:
zavrženje
Dokument:
US27779
Dokument v PDF obliki:
U-I-299-05.pdf
105 KB
Prenesite datoteko
U-I-299/05-11
11. 9. 2007
SKLEP
Ustavno sodišče je v postopku za preizkus pobude Viktorja Markoviča iz Hajdine, na seji 11. septembra 2007
sklenilo:
Pobuda za začetek postopka za oceno ustavnosti in zakonitosti Uredbe o državnem lokacijskem načrtu za avtocesto na odseku Slivnica – Draženci (Uradni list RS, št. 73/05), kolikor ureja območje Občine Hajdina, se zavrže.
Obrazložitev
1. Pobudnik izpodbija Uredbo o državnem lokacijskem načrtu za avtocesto na odseku Slivnica – Draženci (v nadaljevanju Uredba), kolikor ureja območje Občine Hajdina. Navaja, da mnenje občinskega sveta Občine Hajdina v postopku priprave in sprejema Uredbe ni bilo sprejeto v skladu z Zakonom o lokalni samoupravi (Uradni list RS, št. 72/93 in nasl. – ZLS), s Statutom Občine Hajdina (Uradni vestnik Mestne občine Ptuj, št. 2/99 in Uradni list RS, št. 109/99 in nasl.) in z Zakonom o urejanju prostora (Uradni list RS, št. 110/02 in 8/03 – popr. – v nadaljevanju ZUreP-1). Pobudnik trdi, da pripravljavec izpodbijanega prostorskega akta v postopku priprave akta ni upošteval vseh določb ZUreP-1 in Pravilnika o vsebini, obliki in načinu priprave državnih in občinskih lokacijskih načrtov ter vrstah njihovih strokovnih podlag (Uradni list RS, št. 86/04).
2. Po prvem odstavku 24. člena Zakona o ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Pravni interes za vložitev pobude je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Splošen interes pobudnika za ustreznejšo ureditev določenega vprašanja ne zadošča. Ker pobudnik ne izkazuje, da izpodbijani akt posega v njegove pravice, pravne interese oziroma v njegov pravni položaj, je Ustavno sodišče njegovo pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, dr. Franc Grad, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednik
dr. Janez Čebulj